El sector de la moda vinculat a la indústria tèxtil ha contribuït històricament al desenvolupament econòmic i professional de Catalunya.
Actualment el foment de la moda i el disseny constitueix un element dinamitzador, per a l'aprofitament dels recursos econòmics del territori i per a la creació de riquesa.
La importància del sector de la moda i la seva promoció, tant a l'interior del país com en els mercats internacionals, justifiquen plenament el suport de l'Administració als/les dissenyadors/es independents catalans/es o establerts a Catalunya.
El Pla Estratègic del Consorci de Comerç, Artesania i Moda de Catalunya 2010-2013, té com a objectiu, entre d'altres, el foment, la promoció i la internacionalització de la moda i el disseny a Catalunya, potenciar el talent creatiu i vincular aquest amb el sector industrial per al desenvolupament d'aquestes marques.
En el marc del Pla de Estratègic del Consorci de Comerç, Artesania i Moda de Catalunya 2010-2013, la Generalitat de Catalunya, a través del Consorci de Comerç, Artesania i Moda de Catalunya ateses les funcions que en matèria de moda corresponen a aquesta entitat vinculada al Departament d'Innovació, Universitats i Empresa, organitza anualment dues edicions de l'esdeveniment de moda "080 Barcelona Fashion", com una plataforma de moda independent caracteritzada pel seu caràcter obert, plural, multidisciplinar i internacional, amb els objectius de convertir Catalunya en un referent de la generació i la projecció del disseny independent en el sector de la moda, consolidar un projecte a llarg termini que ofereixi credibilitat i un segell diferenciador en els àmbits del disseny, la producció, la distribució, la promoció i les vendes de la moda independent, potenciar la cultura de la moda i la vinculació d'aquesta al camp de les indústries culturals i acostar la moda al públic del carrer.
Que dins del 080 Barcelona Fashion s'organitza un espai comercial showroom amb l'objectiu de facilitar la comercialització de les col·leccions que es presenten i altres marques de moda que encaixin en el concepte d'aquest esdeveniment.
Es dóna publicitat a les bases reguladores per a la participació en el showroom de l'edició del 080 Barcelona Fashion de gener/febrer de 2011, les quals es publiquen a l'annex d'aquesta Resolució, i s'obre la convocatòria corresponent.
El termini per presentar les sol·licituds per participar en aquesta convocatòria és fins al dia 20 de desembre de 2010.
Una vegada finalitzat aquest termini sense que s'hagin cobert totes les places previstes en la base 5 de la convocatòria, el Consorci de Comerç, Artesania i Moda de Catalunya pot admetre més sol·licituds fins arribar a cobrir-les en la seva totalitat o fins a 15 dies abans de la celebració de l'esdeveniment.
En aquest cas, s'ha de publicar en el DOGC aquest nou termini per presentar les sol·licituds.
Aquesta Resolució entrarà en vigor l'endemà de la seva publicació al Diari Oficial de la Generalitat de Catalunya.
Barcelona, 25 d'octubre de 2010
Bases de la convocatòria per a la participació en el showroom de l'edició del 080 Barcelona Fashion per a la presentació de les col·leccions de tardor/hivern 2011-2012, que se celebrarà a Barcelona el gener/febrer de 2011
La convocatòria té com objectiu convocar els/les dissenyadors/es i/o marques de moda que vulguin participar en el showroom del 080 Barcelona Fashion, per a la presentació de les col·leccions de tardor/hivern 2011-2012, i que se celebrarà a Barcelona el gener/febrer de 2011 i donar a conèixer les condicions per aquesta participació.
Poden ser persones beneficiàries d'aquesta convocatòria:
2.1 Dissenyadors/es i/o les persones titulars de marques amb establiment operatiu a Catalunya, estatals o internacionals que presentin la corresponent sol·licitud per participar-hi.
2.2 Persones, professionals del sector, showrooms, institucions i/o entitats del món de la moda o escoles de moda convidades pel Consorci de Comerç, Artesania i Moda de Catalunya quan sigui d'especial interès per l'esdeveniment.
2.3 Dues persones guanyadores de la darrera edició del PasaFAD organitzat pel ModaFAD.
—3 Presentació de les sol·licituds i documentació
3.1 Per tal de facilitar la presentació de la documentació i declaracions responsables necessàries, les persones sol·licitants disposen de models normalitzats que poden obtenir a les oficines del Consorci de Comerç, Artesania i Moda de Catalunya, carrer Provença, 339, 2a planta, 08037 Barcelona.
Aquest model també es pot obtenir per mitjans telemàtics a través dels portals del Departament d'Innovació, Universitats i Empresa http://www.gencat.cat/diue/ i del Consorci de Comerç, Artesania i Moda de Catalunya http://ccam.cat o bé si es demana a l'adreça de correu electrònic [EMAIL]
Les sol·licituds es poden presentar al Registre del Consorci de Comerç, Artesania i Moda de Catalunya al carrer Provença, 339, 08037 Barcelona, de 9 a 14 hores i de 15 a 17 hores, o a qualsevol dels llocs i per qualsevol dels mitjans que estableix l'article 38.4 de la Llei 30/1992, de règim jurídic de les administracions públiques i del procediment administratiu comú.
3.2 Juntament amb la sol·licitud, les persones interessades han de presentar la documentació següent mitjançant un CD:
a) Posicionament en el mercat (segment de preus, punts de venda, activitats de màrqueting, etc.).
b) Documentació per publicar en els elements de comunicació i per la facturació, d'acord amb el model que s'estableix a l'annex 1 del model normalitzat de sol·licitud: Dades de contacte (nom, adreça, telèfon, mail, web, etc.).
Les persones beneficiàries que s'integren en la modalitat de la base 2.2 no han de presentar la documentació requerida en l'apartat anterior, però, en tot cas, han de presentar:
a) Un llistat de les marques i/o els/les dissenyadors/es que representaran.
c) El perfil de l'empresa, institució o escola, amb una breu descripció del seu funcionament, i el concepte de la seva presència al showroom.
d) Documentació per publicar en els elements de comunicació i per la facturació, d'acord amb el model que s'estableix a l'annex 1 d'aquestes bases:
3.3 Per les sol·licituds presentades fins el dia 20 de desembre de 2010 i que hagin aportat tota la documentació requerida, el Consorci de Comerç, Artesania i Moda de Catalunya ha de publicar totes les seves dades professionals en els documents oficials creats a tal efecte, impresos, catàlegs, així com, als entorns 2.0 (web, etc.).
Per totes aquelles sol·licituds que puguin ser admeses a partir de l'endemà del dia 20 de desembre de 2010, el Consorci de Comerç, Artesania i Moda de Catalunya no pot garantir la publicació de les dades professionals dels sol·licitants en els mitjans impresos, catàlegs, però si en l'entorn 2.0 (web, etc.).
4.1 Per poder participar en el showroom del 080 Barcelona Fashion de l'edició de gener/febrer de 2011, les persones interessades han de complir els requisits següents, d'acord amb el model de declaracions responsables (incorporades a l'imprès normalitzat de sol·licitud):
a) Crear i signar la seva pròpia col·lecció.
b) Tenir estructura empresarial pròpia, no dependre d'una marca aliena.
c) Crear col·leccions amb personalitat pròpia.
d) Tenir un concepte experimental i innovador.
Aquests requisits no son d'aplicació als beneficiaris/àries integrats en les modalitats de les bases 2.2 i 2.3 que puguin estar presents en el showroom en qualitat de convidats/ades.
4.2 Una vegada finalitzat el període per presentar les sol·licituds, d'acord amb el que disposa l'article 71.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el cas de sol·licituds que no aportin els documents preceptius, el Consorci de Comerç, Artesania i Moda de Catalunya ha de trametre per correu certificat a les persones interessades l'oportú requeriment de documentació.
Transcorreguts deu dies hàbils, a comptar de l'endemà de la notificació del requeriment, sense que la persona interessada aporti aquests documents, es considera que desisteix de la seva petició i s'ha de declarar conclús el procediment amb la resolució d'arxiu corresponent.
4.3 El Consorci de Comerç, Artesania i Moda de Catalunya en un termini màxim de vint dies hàbils a comptar des de l'endemà de la finalització del termini per poder presentar les sol·licituds que es prevegi en la resolució de convocatòria, ha de resoldre i notificar a les persones interessades les sol·licituds que han estat acceptades i les desestimades.
No obstant això, en el cas que hi hagi sol·licituds que s'hagin de completar en els termes que preveu la base 4.2, el termini màxim de vint dies hàbils per acceptar o desestimar les sol·licituds s'ha de computar un cop aquestes sol·licituds s'hagin completat o bé hagi transcorregut el termini per presentar la documentació requerida.
Les sol·licituds acceptades s'han de seleccionar per ordre d'arribada i fins que s'arribi a cobrir la totalitat de places previstes.
Es preveu una totalitat de 100 places al showroom del 080 Barcelona Fashion.
Es reserven deu places per marques d'excepcional mèrit comercial que, per la seva representació internacional, puguin donar un major valor afegit al showroom.
Els/les dissenyadors/es o marques seleccionats/ades per desfilar a l'edició de gener/febrer 2011 del 080 Barcelona Fashion, els dissenyadors que hi desfilen en virtut d'haver guanyat al premi a la millor col·lecció, tant d'home com de dona, a l'anterior edició de l'esdeveniment i les dues persones guanyadores de la última edició del PasaFAD, organitzat per modaFAD, queden seleccionats/ades automàticament com a expositors/es del showroom, sense que hagin de presentar la corresponent sol·licitud, però han de presentar tota la documentació esmentada en la base 3.2 dins el termini i en la forma escaient.
—6 Participació, programa i horari
Al 080 Barcelona Fashion que se celebra el gener/febrer de 2011 en l'espai designat pel Consorci de Comerç, Artesania i Moda de Catalunya a tal efecte.
El showroom estarà obert al públic de les 10.00 a les 20.00 hores.
Aquest horari es pot modificar en funció de l'espai que finalment es designi per la realització del showroom.
—7 Muntatge i desmuntatge dels estands
Els/les expositors/es han de tenir accés a l'espai per muntar els estands el dia anterior a l'inici de l'esdeveniment.
Els estands han d'estar muntats com a mínim tres hores abans de la inauguració oficial.
Els/les expositors/es no poden desmuntar l'estand abans de la finalització del showroom.
—8 Obligacions dels participants
Els/les dissenyadors/es, les persones titulars de marques i institucions que participen al showroom que se celebra durant el 080 Barcelona Fashion, amb excepció dels dos guanyadors de l'última edició del PasaFAD, han d'abonar al Consorci de Comerç, Artesania i Moda de Catalunya com a mínim un mes abans del inici de l'esdeveniment, l'import de 1.000 € per un estand de col·lecció de dona o home, de 750 € per un estand de complements, i de 500 € per un estand de bijuteria, en concepte de participació per les despeses d'organització i gestió del showroom, motiu pel qual han de presentar la documentació acreditativa d'haver efectuat el corresponent pagament.
Les condicions per la participació en el showroom de les persones beneficiàries incloses en la modalitat de la base 2.2 s'han d'establir de forma individual amb el Consorci de Comerç, Artesania i Moda de Catalunya.
L'expositor/a es compromet a presentar exclusivament les col·leccions de tardor-hivern 2011-2012, o part d'aquesta si per motius de producció, logística, etc, no disposa de tota la col·lecció.
L'expositor/a ha de vendre sobre mostres.
No està permès treure fora de l'espai la col·lecció exposada durant el període de durada del showroom, excepte per la preparació de les desfilades al 080 Barcelona Fashion.
L'expositor/a es compromet a respectar els horaris de muntatge, desmuntatge i d'obertura i tancament del showroom.
El/la dissenyador/a de la marca ha d'estar present durant tots els dies d'obertura del showroom i, en qualsevol cas ha d'estar localitzable per atendre les necessitats que es puguin presentar.
En tot moment, hi ha d'haver una persona responsable de la col·lecció durant l'horari d'obertura del showroom.
L'organització podrà, amb la notificació prèvia, modificar la ubicació o la disposició de les col·leccions exposades.
La correcta presentació de la col·lecció des del dia de l'inici i fins l'acabament del showroom és responsabilitat de l'expositor/a, i a tal efecte ha de portar i disposar dels elements necessaris perquè així sigui, i també per mantenir l'espai correctament endreçat i net per rebre possibles compradors.
L'expositor/a ha de disposar en el seu estand de targetes de visita, llistat de preus i notes de comanda i material gràfic de la col·lecció.
En efectuar la sol·licitud de participació al showroom cada expositor/a ha de lliurar un llistat al Consorci de Comerç, Artesania i Moda de Catalunya d'un mínim de cinc clients, als quals, en cas que sigui d'especial interès, el Consorci de Comerç, Artesania i Moda de Catalunya pot enviar una invitació per assistir al showroom del 080 Barcelona Fashion.
En el cas que un dissenyador/a hagi estat admès/a per participar al showroom del 080 Barcelona Fashion i renunciï a participar-hi per qualsevol circumstància, sempre que no siguin per causes de força major, el Consorci de Comerç, Artesania i Moda de Catalunya ho tindrà en compte en el cas que presenti una nova sol·licitud en properes edicions.
—10 Seguretat a l'espai del showroom
El Consorci de Comerç, Artesania i Moda de Catalunya és responsable de garantir la seguretat a l'entrada i els espais comuns del showroom, mentre que l'expositor/a és responsable de vetllar per la seguretat en el seu estand i de la seva col·lecció.
—11 Decoració de l'espai del showroom
La decoració general i les instal·lacions de l'espai van a càrrec del Consorci de Comerç, Artesania i Moda de Catalunya, i en cap cas, excepte autorització prèvia, està permesa cap modificació dels estands per part dels/de les expositors/es.
El Consorci de Comerç, Artesania i Moda de Catalunya ha de posar a disposició de cadascun dels/de les expositors/es el mobiliari següent:
L'expositor/a pot aportar altres elements de decoració sempre i quan no afectin la seguretat i la visibilitat del showroom.
L'expositor/a ha de trametre un llistat amb els noms de les persones que integren el seu equip, per tal que el Consorci de Comerç, Artesania i Moda de Catalunya pugui facilitar les corresponents acreditacions, que han de ser d'un màxim de quatre persones per marca.
D'acord amb la política de comunicació, els/les expositors/es només poden realitzar fotografies i filmacions totals o parcials de l'espai prèvia autorització del Consorci de Comerç, Artesania i Moda de Catalunya.
—14 Transport de les col·leccions
L'expositor/a és el/la responsable del transport i recepció de la seva col·lecció dins de l'espai del showroom.